Taim Yesus-a awei aposel yaꞌa kyiopokeo minyiao ya kairai roiy veka,
“Via Jerusalem-a nopepeo vai.
Mopu keta nokepikeo ao neman raꞌa,
Cha Tata nena promis-a karao ke naropu vo,
veka tija inyia kanairirai nopu kopurivo ero.
Cha Jon kabaptaisim yei beiyo row pii kanapo,
ta umo via ere mowmow ke God-a nabaptaisim mopu row Holi Spirit.”
Kopei tare aposel-a kyiopokeo piya Yesus ya inyia ketere poa veka,
“Biapako,
era mare keta namao kantri Israel-a nokupuana varu ya king-a raꞌa nakei naorerariy o bauni?”
Kopei Yesus-a kairai roiy veka,
“Ao en via ao mopu vai,
ta kopake taim o umo va nopuyarau.
Cha Tata unake po taim en kayarau,
yaꞌa veku ao en kaorerarire.
Kopei Holi Spirit-a nararo ipu,
keta kupuana ya Holi Spirit-a nopuko,
ya awirai-ya nopuirirai nonoi mataimon pako Jerusalem ta boko mowmow vou distrik Judia ta Samaria,
ta boko mowmow vou meꞌri ve row ao prumo kopupirikere ero.”
Taim Yesus-a awirai ve kairaiki nau,
ya baunke inyia kekepi kepirikeiya,
ya God-a kako yaꞌa kakoi nake.
Ya kopei uteno raꞌa kokai kopoporariya,
ta via kuinyia iu nepirikeiya vova vai.
Taim aposel-a keropi ketoropukeiya inyia kakoi uteno nake,
kopei bererenki bia riepin-a keraikape kerairopi kakuke iꞌiy nau noreka wuto.
Keraiyirai poiy veka,
“Mopu aro Galili,
to korao bekaipe ta inyia koropi koporoko uteno nake?
Bia emo Yesus,
mare God-a kako yaꞌa repu kakoi heven.
Kopei ta nararo varu veka mare kopu pirikeiya kakoi heven ero.”